**NACRT**

Na temelju članka 8. stavka 3. Zakona o predmetima opće uporabe („Narodne novine“, br. 39/13, 47/14 i 114/18) ministar zdravstva donosi

**PRAVILNIK**

**O IZMJENAMA PRAVILNIKA O SIGURNOSTI IGRAČAKA**

**Članak 1.**

U Pravilniku o sigurnosti igračaka („Narodne novine“, br. 83/14, 38/15, 35/17 i 50/18) članku 1. stavak 2. mijenja se i glasi:

„Ovim Pravilnikom u hrvatsko zakonodavstvo preuzima se Direktiva 2009/48/EZ Europskog parlamenta i Vijeća od 18. lipnja 2009. o sigurnosti igračaka (Tekst značajan za EGP) (SL L 170, 30. 6. 2009.), kako je posljednji put izmijenjena Direktivom Komisije (EU) 2018/725 оd 16. svibnja 2018. o izmjeni točke 13. dijela III. Priloga II. Direktivi 2009/48/EZ Europskog parlamenta i Vijeća o sigurnosti igračaka u pogledu kroma (VI) radi prilagodbe tehničkom i znanstvenom napretku (Tekst značajan za EGP*) (*SL L 122, 17.5.2018.).“.

**Članak 2.**

U članku 13. riječi i zarez: „a čiji je popis oznaka objavljen u »Narodnim novinama«,“ brišu se.

**Članak 3.**

U članku 18. stavak 2. mijenja se i glasi:

„Ako je proizvođač primijenio usklađene hrvatske norme prema izdanjima koje su objavljene pri nadležnom tijelu za normizaciju, a kojima su obuhvaćeni svi primjenjivi sigurnosni zahtjevi za igračku, provodi unutarnji postupak kontrole proizvodnje iz modula A Priloga II. Odluke br. 768/2008/EZ.“.

U stavku 3. podstavak a) mijenja se i glasi:

„a) ako ne postoje usklađene hrvatske norme kojima su obuhvaćeni svi primjenjivi sigurnosni zahtjevi za igračku;“.

**Članak 4.**

U članku 26. riječi i zarez: „čiji je popis oznaka objavljen u »Narodnim novinama«,“ brišu se.

**Članak 5.**

Članak 45. briše se.

**Članak 6.**

U Prilogu II. u dijelu: „III. KEMIJSKA SVOJSTVA“ točki 13., u tablici, redak: „Krom (VI)“ mijenja se i glasi:

|  |  |  |  |
| --- | --- | --- | --- |
| **Element** | **mg/kg u suhom, lomljivom,praškastom ilisavitljivommaterijalu za igračke** | **mg/kg u tekućem ili ljepljivom materijalu za igračke** | **mg/kg umaterijalu ostruganom s površine igračke** |
| Krom (VI) | 0,02 | 0,005 | 0,053 |

**Članak 7.**

Ovaj Pravilnik objavit će se u „Narodnim novinama“, a stupa na snagu 18. studenoga 2019. godine.

KLASA:

URBROJ:

Zagreb,

 MINISTAR

 prof. dr. sc. Milan Kujundžić, dr. med.